Na splnenie najvyšších požiadaviek – originálne príslušenstvo.
Originálne príslušenstvo.
Naše originálne príslušenstvo splní takmer všetky želania. S množstvom menších i väčších doplnkov, vďaka ktorým bude váš pracovný deň komfortnejší, bezpečnejší a efektívnejší. Aktuálny katalóg príslušenstva s rozsiahlejším výberom získate u zmluvného partnera značky Mercedes-Benz.
S vozidlami Atego a Arocs ste dokonale pripravený na stavebnú prepravu. Na to, aby obidve vozidlá dokázali splniť vaše osobné predstavy o dokonalom stavebnom vozidle ešte lepšie, máte k dispozícii rozsiahlu ponuku originálneho príslušenstva Mercedes-Benz – na množstvo individuálnych možností úpravy vozidla.
Výstražný maják s LED. Žltý výstražný maják na streche označuje prepravu nákladu, ktorého rozmery, príp. hmotnosť si vyžadujú mimoriadnu ohľaduplnosť. Na montáž sa používa adaptačná platňa, ktorá sa dodáva samostatne.
Uzamykateľné veko palivovej nádrže. Uzamykateľné veko palivovej nádrže skomplikuje situáciu zlodejom paliva a vďaka systému jedného kľúča umožňuje jednoduchú a komfortnú obsluhu.